**An Scoil i gCúba: Nótaí an Mhúinteora**

|  |  |
| --- | --- |
| Leibhéal | An Teastas Sóisearach – Dúshlánach |
| Spriocanna | Cumas tuisceana, scríbhneoireachta, léitheoireachta agus labhartha na ndaltaí a fhorbairt sa réimse saoil – saol na scoile / ginearálta |
| Stór focal | Saol na scoile |

|  |
| --- |
| Straitéisí Múinteoireachta Molta |

Tá na ceachtanna bunaithe ar shliocht ó dhialann dalta scoile i gCúba. Ní téacs ródheacair é agus tá sé scríofa ar bhealach simplí.

Tá na ceachtanna oiriúnach do rang a bhfuil caighdeán ard Gaeilge acu don Teastas Sóisearach, ach is féidir leat féin iad a láimhseáil ar bhealach a oireann don rang atá agat féin. Moltar an ghníomhaíocht ***An Aimsir láithreach*** ó ‘Fócas ar Theanga’ a úsáid i dteannta leis na gníomhaíochtaí seo.

**Réamhobair 1**

* Léigh na ceisteanna leis na foghlaimeoirí le bheith cinnte go dtuigeann siad gach rud agus ansin lig dóibh an cleachtadh a dhéanamh leo féin.
* Abair leo buille faoi thuairim a thabhairt mura bhfuil na freagraí ar eolas acu.
* Iarr ar gach beirt a gcuid freagraí a chur i gcomparáid le chéile.
* Pléigh na freagraí leis an rang ar fad.

**Réamhobair 2**

* Tabhair deis do na foghlaimeoirí na focail sa dá cholún a cheangal le chéile. Cuir béim arís ar na bealaí atá ann chun cuidiú leo an rogha ceart a dhéanamh fiú mura bhfuil an focal ar eolas acu – níos mó ná focal amháin sa fhrása / aidiacht / focail atá cosúil lena chéile sa dá theanga.
* Iarr ar gach beirt a gcuid freagraí a chur i gcomparáid le chéile.
* Pléigh thusa ansin iad.
* Iarr ar gach dalta cúpla focal a bhreacadh sa bhosca faoi Chúba, mar shampla: seanghluaisteáin, tír bhocht, tír shóisialach, ceol traidisiúnta, siúcra (cána siúcra), cnónna cócó agus araile.
* Iarr ar gach beirt a gcuid tuairimí a chur i gcomparáid le chéile.
* Pléigh thusa ansin iad.



**Léamh**

* Léigh an t-alt leis an rang ar fad.
* Téigh siar ar aon deacracht fuaime nó tuisceana a bheadh acu.
* Iarr ar dhalta éagsúla cuid den léitheoireacht a dhéanamh amach os ard.



**Léamhthuiscint**

* Iarr ar an rang na ceisteanna faoin alt a dhéanamh leo féin ar dtús agus ansin nuair atá siad críochnaithe iarr orthu na freagraí a phlé ina mbeirteanna.
* Téigh siar ar na freagraí leis an rang ansin.

**Iarphlé**

* Iarr ar gach beirt an obair a dhéanamh le chéile. Beidh orthu dul siar ar an alt chun na ceisteanna a phlé le chéile.
* Is cinnte go bhfuil deacrachtaí ann daoine óga a chur le chéile chun caint mar seo a dhéanamh ach, is féidir duine lag (nó toirmeascach) a chur in aice le duine níos fearr (scoláire maith). Iarr orthu nótaí a scríobh síos chomh maith a chuideoidh leo a n-intinn a dhíriú ar an gcaint i gceist.
* Pléigh na ceisteanna leis an rang ar fad.

****

**Scríobh**

* Mínigh do na foghlaimeoirí go mbeidh siad ag scríobh cúpla alt faoin ngnáthshaol scoile ina saol féin.
* Abair leo an píosa a scríobh san aimsir (ghnáth)láithreach.
* Abair leo abairtí gearra, simplí a scríobh agus aird faoi léith a dhíriú ar an litriú.

**Moltaí eile**

* Is féidir beirt a chur le chéile chun an t-alt a léamh amach os ard ina mbeirteanna, léitheoir láidir le léitheoir lag mar shampla.
* Is féidir iarraidh ar dhalta maith cur síos a dhéanamh os comhair an ranga ar ghnáthlá ina scoil féin agus ceisteanna a chur ar na daltaí eile faoi cad a dúirt sé.

|  |
| --- |
| Freagraí |

**Réamhobair 1**

1. I Muir Chairib.
2. Raúl Castro
3. Habana
4. Sóisialachas
5. An Spáinnis
6. Turasóireacht
7. Teannasach
8. 5 bliana i bpríosún

**Réamhobair 2**

is ar éigean *barely*

thobair go *nearly*

confach *cross*

bhí rún agam *I had intended*

dúthrachtach *diligent*

cairdeolaí *cardiologist*

bheadh fuath agam ar *I would hate*

cumha *loneliness / nostalgia*

**Léamhthuiscint**

1. Bréagach (bhí sé ag damhsa salsa i dteach a aintín go mall san oíche).
2. Bréagach (cuirtear lón ar fáil sa scoil).
3. Ní deirtear (cé mhéad ríomhaire a fuarthas).
4. Bréagach (níl se cinnte níos mó).
5. Fíor.
6. Fíor.